Den Vest-Sjællandske Avis, 1829-07-18
Nyeste Post-Efterretninger. Den udenlandske Post har medbragt en meget vigtig og følgerig Efterretning for Freden eller for Krigsoperationerne; den at Silistria er erobret. Den Preussiske Statstidende indeholder derom følgende: Silistria har den 18de (30te Juni) overgivet sig ved Capitulation. Garnisonen, som bestaaer af 8000 Mand tilligemed 10,000 bevæbnede Jndvaanere, ere gjorte til Krigsfanger. Storvezieren er tæt indsluttet i Schumlaaf General Diebitsch Armee. – Saavidt det nyeste Nummer af den Preussiske Statstidende; et foregaaende forkyndte, at et Udenværk til Fæstningen var indtaget med Storm, hvorved 5 Faner vare faldne i Seiervindernes Hænder. Mangel paa Levnetsmidler og Donauens Oversvømmelse, skulle, ifølge private Efterretninger, have beskyndet Fæstningens Fald, ved hvis Erobring General Krassovsky har indlagt sig et Hædersnavn. Følgerne heraf maae blive meget betydelige, da denne Fæstning truede Russernes Operationer i Flanken og Ryggen, som nu maae blive langt friere og lettere. Skrækken udbredes langs med Donaubred, den og Tyrkerne lade allerede deres Familie og Effecter transportere bort fra Fæstningerne Bustschuk og Gjorgevo. Da man nu erfarer, at General Diebitsch har tæt indsluttet Schumla, saa kan man forestille sig hvorledes Sagerne staae; kan han formaae Storvezieren til at capitulere, saa er Spillet vundet og Veien til Freden eller Constantinopel staaer aaben. Ogsaa i Odessa vil man vide, at Gen. Diebitsch har afsendt Statsraad Fonton til Schumla for at proponere Storvezieren Freden, til hvis Afsluttelse Overgeneralen skal være af Keiseren forsynet med meget udstrakte Fuldmagter og hvorved der kan gives Verden, som det hedder, et nyt Beviis paa den Russiske Keisers Maadehold, ifald Porten vægrer sig ved at antage Fredsforslagene. Dog ere andre af den Mening, at Afsendelsen af en Russisk Parlamentair til Schumla har intet andet Formaal end at opfordre Besætningen til at capitulere. – J en Skrivelse fra det Brandenborgske hedder det, at Chefen for den Preussiske Generalstab, General Lieutenant Baron v. Müffling, er afreist til Badet Gastein; men at hans egentlige Bestemmelse skal være Vien og derpaa Constantinopel, at Preussen vil træde op med en meget kraftfuld Stemme, dog for det første kun som Mægler, og at Statsministeren Greve von Bernstorff begiver sig ligeledes til Gastein. Men det er uvist hvorvidt man kan forlade sig paa disse Efterretninger; især da det tillige hedder deri, at Garnisonen i Schumla har faaet betydelige Forstærkninger siden Slaget ved Kulavtscha, og som slet ikke passer til den Beretning at General Diebitsch har strax efter Slaget indsluttet Schumla, i Haab om at faae Resten af Armeen der til at overgive sig. Den Østerrigske Jagttager siger, at Paschaen af Scutari var den 6te Juni brudt op med 25000 Mand til Uskub for at støde til Storvezierens Armee og at andre Tropper skulde forene sig med ham underveis. – General Geismars Corps skal bestaae af 15000 Md.; det hedder nu at han vel har angrebet Lomi, men ikke bemægtiget sig denne Stad, da han der skal have fundet en alvorlig Modstand. J Tulischin hvor den Russiske Garde cantonerer forventes den Russiske Keisers Ankomst, som skal have indbudt Chefen for det første Preussiske Garde regiment, General Rødder, til at ledsage sig dertil; i hiin Stad ere store Forraad samlede til Armeens Forsyning. – Keiseren har udstædet et Reskript til General Diebitsch, fuld af de største Lovtaler over dennes Klogskab og Tapperhed, og hvorved han udnævner ham til Ridder af St. Georgs Ordenens anden Klasse, ogsaa overdrager Keiseren ved dette Reskript Generalen, at bevidne Armeen hans Taknemmelighed for dens i dette Slag udviste Hengivenhed og Tapperhed; ligeledes har han ophøiet Chefen for Armeens Generalstab Baron Toll for hans ved samme Leilighed udviste Jver til en Greve af det Russiske Rige.